MEDDELELSE FRA KOMMISSIONEN TIL RÅDET OG EUROPA-PARLAMENTET Teknisk justering for 2001 af de finansielle overslag på grundlag af udviklingen i BNI og priserne (Punkt 15 i den interinstitutionelle aftale af 6. maj 1999 om budgetdisciplin og forbedring af budgetproceduren)

MEDDELELSE FRA KOMMISSIONEN TIL RÅDET OG EUROPA-PARLAMENTET

Teknisk justering for 2001 af de finansielle overslag på grundlag af udviklingen i BNI og priserne (Punkt 15 i den interinstitutionelle aftale af 6. maj 1999 om budgetdisciplin og forbedring af budgetproceduren)

1. Tabellen over de finansielle overslag for perioden 2000-2006 udgør en integrerende del af den interinstitutionelle aftale af 6. maj 1999 om budgetdisciplin og forbedring af budgetproceduren.

I henhold til aftalens punkt 15 foretager Kommissionen hvert år forud for budgetproceduren for regnskabsår n+1 en teknisk justering af de finansielle overslag på grundlag af udviklingen i BNI og priserne.

Denne meddelelse har til formål at fremlægge resultatet af den tekniske justering for regnskabsår 2001 for budgetmyndigheden.

2. Vedlagte tabel 1 viser oversigten over de finansielle overslag justeret til 2001-priser.

Det samlede loft for bevillingerne til forpligtelser udgør for 2001 97 189 mio. EUR, hvilket svarer til 1,19% af BNI.

Det tilsvarende samlede loft for bevillingerne til betalinger er på 94 730 mio. EUR, dvs. ca. 1,11% af BNI.

Som følge af denne justering bliver der ud fra de nuværende økonomiske prognoser en margen på 13 643 mio. EUR mellem loftet for bevillingerne til betalinger og loftet for de egne indtægter, dvs. 0,16% af BNI. Hvad angår regnskabsåret 2000 er margenens størrelse blevet ajourført i forhold til den tekniske justering for 2000 [1] under hensyntagen til de seneste skøn over BNI for 2000, således at det bliver muligt at foretage sammenligninger over flere år. Til gengæld forbliver de lofter for forpligtelser og betalinger, der fremkom ved den daværende justering, uændrede.

[1] SEK(1999)847 endelig udg., tabel 1 og 2.

Tabel 2 viser til orientering den finansielle ramme for EUR-21 justeret til 2001-priser. Der er det særlige ved denne tabel, at den i den samlede BNI medtager alle de senest foreliggende skøn over BNI for de seks lande i den første tiltrædelsesbølge (Polen, Den Tjekkiske Republik, Ungarn, Estland, Slovenien og Cypern). For 2001 er disse landes samlede BNI anslået til 315 mia. EUR.

3. Tabel 3 viser de makroøkonomiske data og prognoser, som Kommissionen har lagt til grund for den tekniske justering for 2001. For perioden 1999-2001 er Kommissionens seneste skøn (økonomiske budgetter, november 1999) blevet benyttet. Både de historiske data for 1988-1998 (indsamlet af Eurostat og anvendt her til beregningen af landbrugsretningslinjen) og de foreløbige skøn for 1999-2001 er baseret på det europæiske nationalregnskabssystem, der blev indført i 1979 ("ENS 79"). Det nye "ENS 95" vil i forbindelse med budgettet først blive brugt fra og med 2000 i overensstemmelse med forslaget til den nye afgørelse om egne indtægter [2].

[2] KOM(1999)333 endelig udg.

4. Ved beregningen af justeringen har man anvendt følgende deflatorer på oversigten over de finansielle overslag (som er udarbejdet i 1999-priser):

- en kumuleret deflator på 4,04%, der dækker perioden 1999-2001, er anvendt på loftet for udgiftsområde 1 og på beløbet til strukturfondene under udgiftsområde 2, jf. aftalens punkt 15

- den kumulerede BNI-deflator i euro for 1999-2001, dvs. 3,84%, er anvendt på de andre lofter undtagen under-udgiftsområde 6 "monetær reserve", der er fastsat i løbende priser.

For betalingerne er justeringen baseret på de skøn over bevillingerne til betalinger til de enkelte udgiftsområder, der blev foretaget ved udarbejdelsen af oversigten over de finansielle overslag i 1999-priser. Nedenstående tabel gør nærmere rede for beregningsmetoden:

>TABELPOSITION>

For så vidt angår de disponible bevillinger til betalinger med henblik på tiltrædelsen er betalingerne under udgiftsområde 1 blevet justeret på grundlag af en kumuleret deflator på 4,04%. Under "andre udgifter" er der foretaget en sondring mellem de betalinger, der henhører under strukturfondene, hvor man har benyttet den kumulerede deflator på 4,04%, og betalingerne under udgiftsområde 3 og 5, hvor den kumulerede deflator på 3,84% er anvendt.

Den vejledende tabel for den finansielle ramme for EUR-21 er blevet justeret efter samme fremgangsmåde (se tabel 2). For så vidt angår forpligtelses bevillingerne under udgiftsområde 8 "udvidelse" er bevillingerne til landbrug og strukturforanstaltninger blevet justeret med den kumulerede deflator på 4,04%, mens bevillingerne til interne politikker og administration er justeret med den kumulerede deflator på 3,84%. Betalingerne under udgiftsområde 8 er blevet justeret efter samme beregningsmetode som de disponible betalinger med henblik på tiltrædelsen i oversigten over de finansielle overslag.

5. Landbrugsretningslinjen, som ikke længere udgør loftet for udgiftsområde 1, er blevet beregnet i henhold til Rådets seneste beslutning om budgetdisciplin [3] (se vedlagte tabel 4). De anvendte parametre - både for den faktiske vækst og for deflatoren - vedrører EUR-12 for 1988-1995 og EUR-15 fra og med 1996.

[3] EFT L 293 af 12. november 1994. En tilpasning af beregningsmetoden for landbrugsretningslinjen er under drøftelse på det tidspunkt, hvor denne tilpasning foretages, men den er endnu ikke vedtaget. Den kan derfor ikke anvendes i dette tilfælde.

Sukker- og isoglucoseafgifterne samt restitutionerne for henholdsvis fødevarehjælp og AVS-sukker er på dette stadium baseret på de seneste skøn. I overensstemmelse med beslutningen om budgetdisciplin vil retningslinjens endelige størrelse - hvad angår disse specifikke elementer - blive fastsat ved fremlæggelsen af det foreløbige budgetforslag.

Beløbet for landbrugsretningslinjen andrager 48 841 mio. EUR for 2001 [4].

[4] Dvs. en margen på 3 771 mio. i forhold til de samlede udgifter, der i henhold til konklusionerne fra Det Europæiske Råds møde i Berlin fremover skal indregnes i retningslinjen (udgiftsområde 1 og landbrugsdelen af førtiltrædelsesstøtten under udgiftsområde 7).

6. Hvad angår udgiftsområde 5 fremgår det af en henvisning til oversigten over de finansielle overslag, at de pensionsudgifter, der er medtaget under loftet for dette udgiftsområde, er beregnet efter fradrag af personalets indbetalinger til denne ordning, inden for en grænse på 1 100 mio. EUR i 1999-priser for perioden 2000-2006. Som anført i Kommissionens meddelelse om den tekniske justering for 2000 [5] skal denne bestemmelse fortolkes sådan, at der fastsættes en dobbelt grænse for de beløb, der trækkes fra pensionsudgifterne i forbindelse med anvendelsen af udgiftsområdets loft:

[5] SEK(1999)847 endelig udg., afsnit 6.

- dette beløb kan ikke det enkelte år overstige de bidrag, der faktisk er opført som indtægter på budgettet. For 2001 anslås disse bidrag foreløbigt [6] til 169,3mio. EUR, dvs. 163 mio. i 1999-priser på grundlag af den kumulerede deflator på 3,84%, der i øvrigt er anvendt ved justeringen af udgiftsområdets loft

[6] Der anvendes en stigningstakt på 3% på beløbet for 2000 (164,4 mio. EUR), svarende til den stigningstakt, der anvendes på vederlagene. Det beløb, Kommissionen foreslår, vil blive medtaget i FBF 2001.

- de samlede kumulerede fradrag for perioden 2000-2006 kan ikke overstige 1 100 mio. EUR i 1999-priser, dvs. et årligt gennemsnit på 157 mio. (163 mio. i 2001-priser).

Da de administrative udgifter generelt er regelmæssigt tilbagevendende, må man hvert år for at undgå at udnytte en margen i begyndelsen af perioden, som i sidste ende ikke vil være til rådighed i sin helhed, benytte den laveste grænse, dvs. for 2001 et maksimumsbeløb på 163 mio. i løbende priser.

7. I henhold til aftalens punkt 10, femte afsnit, opstilles der særskilte vejledende tabeller til oplysning om de transaktioner, der ikke er opført i det almindelige budget, og om den forventede udvikling inden for de forskellige kategorier af Fællesskabets egne indtægter, og disse tabeller ajourføres årligt ved den tekniske tilpasning af de finansielle overslag.

I vedlagte tabel 5.1 - 5.3 er disse oplysninger ajourført på grundlag af de senest foreliggende prognoser. De vedrører henholdsvis EUF, EKSF's aktionsbudget og de egne indtægters struktur.

Tabel nr. 1 : FINANSIELLE OVERSLAG

JUSTERET TIL 2001-PRISER

>TABELPOSITION>

(1) I overensstemmelse med artikel 2 i Europa-Parlamentets og Rådets afgørelse nr. 182/1999/EF og artikel 2 i Rådets afgørelse 1999/64/Euratom (EFT L 26 af 1.2.1999, s. 1 og s. 34) udgør det disponible beløb for perioden 2000-2002 for udgifter til forskning 11 510 mio. EUR i løbende priser.

(2) De beløb, der er medtaget under lofterne for dette udgiftsområde, er for pensionsudgifternes vedkommende de beløb, der fremkommer efter fradrag af personalets indbetalinger til pensionsordningen inden for en grænse på 1 100 mio. EUR i 1999-priser for perioden 2000-2006.

Tabel nr. 2 : FINANSIEL RAMME FOR EU-21

JUSTERET TIL 2001-PRISER

>TABELPOSITION>

(1) I overensstemmelse med artikel 2 i Europa-Parlamentets og Rådets afgørelse nr. 182/1999/EF og artikel 2 i Rådets afgørelse 1999/64/Euratom (EFT L 26 af 1.2.1999, s. 1 og s. 34) udgør det disponible beløb for perioden 2000-2002 for udgifter til forskning 11 510 mio. EUR i løbende priser.

(2) De beløb, der er medtaget under lofterne for dette udgiftsområde, er for pensionsudgifternes vedkommende de beløb, der fremkommer efter fradrag af personalets indbetalinger til pensionsordningen inden for en grænse på 1 100 mio. EUR i 1999-priser for perioden 2000-2006.

Tabel nr. 3 : DATA OG PROGNOSER FOR UDVIKLINGEN I BNI

>TABELPOSITION>

Tabel nr. 4 : BEREGNING AF LANDBRUGSRETNINGSLINJEN FOR 2001

>TABELPOSITION>

Tabel nr. 5: Vejledende planlægning af de udgifter, der ikke er opført på budgettet, og den forventede udvikling i de forskellige egne indtægter

5.1. Den Europæiske Udviklingsfond (1)

Beslutninger (B) og udbetalinger (U)

I mio. EUR - Løbende priser

>TABELPOSITION>

(1) Kommissionens meddelelse KOM(1999)688 endelig udg. af 13.12.1999.

f.i. = foreligger ikke.

5.2. EKSF's aktionsbudget

I mio. EUR - Løbende priser

>TABELPOSITION>

(1) EKSF-traktatens udløb den 23.7.2002.

5.3. Udviklingen af de egne indtægter opdelt efter kategori

I % af de samlede indtægter

>TABELPOSITION>

2000: Budget

2001-2006: Skøn på grundlag af lofterne over bevillingerne til betalinger i de finansielle overslag (EU 15) og konklusionerne fra Det Europæiske Råds møde i Berlin (marts 1999).